เควนติน ชง

**เควนติน "ดราก้อน" ชง** () เป็นทั้งอดีตนักมวยไทยระดับอาชีพชาวแอฟริกาใต้, ครูฝึก/ผู้ฝึกสอน และนักแสดงที่ปรากฏตัวในภาพยนตร์อเมริกัน, ละครโทรทัศน์ในประเทศ, โฆษณา และนิตยสารจำนวนมาก

## ภูมิหลัง
เควนติน ชง มีชื่อเล่นคือ “มังกร” (the Dragon) เกิดเมื่อปี ค.ศ. 1972 ในกาโบโรเน ประเทศบอตสวานา เขาเป็นน้องคนสุดท้องของสามพี่น้อง เควนตินเติบโตในเคปทาวน์ ประเทศแอฟริกาใต้ ซึ่งเขายังคงอาศัยอยู่ที่นั่น เมื่อเป็นเด็กอายุ 5 ขวบ เขาฝึกกังฟูจีนในฮ่องกง หลังจากเดินทางมาประเทศไทยในช่วงต้นคริสต์ทศวรรษ 1990 เขาได้เริ่มฝึกมวยไทย ซึ่งเป็นกีฬาต่อสู้ที่รู้จักกันดีของประเทศไทย ภายใต้การฝึกสอนโดยมานพ มาศวิเชียร ซึ่งเป็นแชมป์โลกในรุ่นเฮฟวีเวทของกีฬาดังกล่าว

## ผลงานระดับอาชีพ
ในปี ค.ศ. 2001 เขาได้รับคัดเลือกให้เข้าแข่งขันมวยไทยระดับโลกในรุ่นซูเปอร์มิดเดิลเวท ที่จังหวัดชุมพร ประเทศไทย ซึ่งได้เผชิญกับสรุณศักดิ์ เขาชนะรายการแชมป์โลกและประสบความสำเร็จในการป้องกันตำแหน่งใน ค.ศ. 2002 ที่เคปทาวน์ ประเทศแอฟริกาใต้ โดยมีคู่ชกคือนกหวีด เดวี่ ซึ่งเป็นแชมป์โลกในรุ่นซูเปอร์มิดเดิลเวทเช่นกัน เขาชนะ 18 ครั้งจากการแข่งระดับอาชีพ 19 ครั้ง และการต่อสู้ของเขาในปี ค.ศ. 2002 ที่พบกับนกหวีด เดวี่ ถือเป็นการแข่งขันระดับอาชีพครั้งสุดท้ายของเขา

ปัจจุบัน การมีส่วนร่วมในกีฬาของเขาอยู่ในฐานะประธาน, ผู้ฝึกสอน และผู้จัดการมูลนิธินักมวยไทยสมัครเล่นแห่งประเทศแอฟริกาใต้ ตลอดจนดำรงตำแหน่งกรรมการบริหารของสหพันธ์มวยไทยสมัครเล่นนานาชาติ

## อื่น ๆ
เควนตินได้ปรากฏตัวในซีรีส์โทรทัศน์และภาพยนตร์ต่างประเทศหลายเรื่อง เช่น *[[คนมหากาฬล้างพันธุ์เจ้าพ่อ]]*, *[[เดธ เรซ...ซิ่ง สั่ง ตาย 2]]* และ *THE NUMBER ONE GIRL* (ค.ศ. 2005) ตลอดจนแสดงร่วมกับนักแสดงอย่างฌอง-คล็อด แวน แดมม์, แพท โมริตะ และวินนีย์ โจนส์ เขาได้รับการผ่าตัดสำหรับกรณีผมบางหลังจากที่ปรากฏตัวในหนังสือพิมพ์, นิตยสาร, โฆษณาทางโทรทัศน์ และการแสดงในประเทศแอฟริกาใต้เป็นจำนวนมาก เช่น ท็อปบิลลิง, "เวย์ออฟเดอะวอริเออร์" ซึ่งเป็นซีรีส์โทรทัศน์ของแอฟริกาใต้ และรายการโทรทัศน์นานาชาติอย่าง "สองพยัคฆ์สายลับข้ามโลก" เขาได้ทำการฝึกสอนนักศิลปะการต่อสู้ที่มีชื่อเสียงระดับโลกอีกหลายคน เช่น แรนดี โคเทอร์ และปัจจุบันกำลังมุ่งเน้นไปที่การฝึกนักสู้ที่โรงยิมของตัวเองชื่อดราก้อนพาวเวอร์มวยไทย, เอ็มเอ็มเอ แอนด์ฟิตเนสเซ็นเตอร์ ในเคปทาวน์

ความพยายามด้านการกุศลของเขาประกอบด้วยการมีส่วนร่วมกับกองทุนมูลนิธิเอมี บีห์ล และยังมีองค์กรที่ไม่หวังผลกำไรจดทะเบียนของเขาที่ชื่อว่าสมาคมมวยไทยแห่งประเทศแอฟริกาใต้เพื่อต่อต้านยาเสพติด ซึ่งเกี่ยวข้องกับการฝึกศิลปะการต่อสู้, กลองแอฟริกัน และการเต้นรำทางวัฒนธรรมสำหรับเด็กด้อยโอกาสจากเมืองเล็ก ๆ รอบเคปทาวน์

## อ้างอิง

## แหล่งข้อมูลอื่น
* Quentin on Executive Board of the International Federation of Muaythai Amateur http://www.ifmamuaythai.org/about-ifma/ifma-executive-board/ 
* Farrah Francis "Follow the Way of the Warrior" City Press, 4 April 2010. Retrieved 8 October 2012 http://www.citypress.co.za
* Muaythai against drugs https://web.archive.org/web/20120319143801/http://pure-nt.co.za/blog/general/muaythai-against-drugs-foundation-mad-south-africa/
* Quentin Chong trains Randy Couture https://web.archive.org/web/20110303201922/http://mmajunkie.com/news/15999/muay-thai-coach-quentin-chong-helping-randy-couture-hone-skills-ignore-father-time.mma
* Quentin feature in February 2009 Top Billing magazine http://www.topbilling.com/index.php?option=com_content&task=view&id=693&Itemid=2 
* Quentin's story told by Mnet 14 April 2010. Retrieved 13 October 2012 https://web.archive.org/web/20100426045429/http://beta.mnet.co.za/fanclub/FanClubArticle.aspx?ClubId=1395&AId=31800
* Dragonpower http://www.dragonpower.co.za/
* Amy Biehl Foundation Trust http://www.amybiehl.co.za/

หมวดหมู่:ผู้ฝึกสอนศิลปะการต่อสู้แบบผสม
หมวดหมู่:นักแสดงภาพยนตร์ชายชาวแอฟริกาใต้
หมวดหมู่:นักมวยไทยชาวแอฟริกาใต้
หมวดหมู่:ผู้ฝึกสอนมวยไทย
หมวดหมู่:ผู้ฝึกสอนทีมชาติ
หมวดหมู่:แชมป์โลกมวยไทย
หมวดหมู่:บุคคลจากกาโบโรเน